162 



Grænse dannes for en stor Del af Høstemark Skov og Jorder, 

 og den korte rent sydlige Grænse dannes af en lige i 0. og 

 V. gaaende Vej med tilhørende Grøfter, S. for hvilken Hurup 

 Mose kommer. I den sydlige Del af den østlige Grænse 

 skyder et meget stærkt fremtrædende med Bøge bevoxet 

 Bakkeparti, Tofte Bakker, sig et godt Stykke ind i Mosen. 



Berettigelsen af at tale om Lille Vildmosens Uberørthed 

 af Kulturen rokkes ikke af den Omstændighed, at der inde 

 paa Mosen og omgivet af Mose til alle Sider findes 4 store 

 velkultiverede Stykker Land med et samlet Areal af 730 Tdr. 

 Land, tilsammen udgjørende den saakaldte Vildmosegaard. 

 Disse Arealer have nemlig aldrig været Mose ; de have været 

 Søer og blev i Aaret 1760 begyndt at udtørres ved Kanal- 

 anlæg, der fra den østligste af dem, Møllesø, førtes i østlig 

 Retning ud i Kattegattet og derpaa sattes i Forbindelse med 

 de andre Søer. Det herved indvundne Kulturland bliver for 

 de to største Arealers, Birkesøs og Møllesøs Vedkommende 

 benyttet som Agerland; Møllesø er den østligste og i den 

 ligger Vildmosegaard, der som den største Del af Mosen 

 hører under Grevskabet Lindenborg 1 ). Syd for Birkesø 2 ) 

 ligger den noget mindre Toftesø, der tilligemed den tæt N. 

 for Birkesø beliggende meget mindre Lillesø holdes som Eng. 



J ) Den under Lindenborg hørende Del af Lille Vildmose udgjør omtr. 

 10,000 Tdr. Land. 



2 ) Paa Aalborg Stiftsmuseum findes en gammel Baad, opgravet i Lille 

 Vildmose. Den blev fundet i April 1855 V2 Alen under Overfladen 

 i den sydlige Del af „Birkesø" og kom frem ved Grøftegravning, 

 omtr. 100 Alen fra Mosen, altsaa fra den gamle Søbred. Den menes 

 at have været en almindelig Fiskerbaad, benyttet tirAalestangning 

 og andet Fiskeri. Hr. G. Ravnborg, der som Landvæsenselev 

 fandt Baaden og godhedsfuldt har givet mig disse og flere andre 

 Oplysninger om Mosens Historie, meddeler mig, at han har gjen- 

 tagne Gange fundet paa forskjellige Steder i Søerne Kampestene, 

 omtr. 3 Kvarter i Diameter, som have været, benyttede til Anker for 

 Baadene. Der var hugget en tydelig omtrent 3 U Tomme dyb For- 

 dybning rundt om hele Stenen, forat Rebet ikke skulde glide af. 

 Der skal have været en uendelig Mængde Fisk i Søerne, mest 

 Gjedder og Aborrer, som kjørtes bort i mange Vognlæs, og store 

 Masser døde, da de kom ud i det salte Vand. 



